***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**ΚΑΛΑΜΟΣ – ΚΑΣΤΟΣ**

**Κρουαζιέρα στις μυστικές παραλίες του Ιονίου**

Ο Κάλαμος είναι ένα νησί καθώς μοιάζει με οροσειρά που επιπλέει στο Ιόνιο. Κατάφυτο από μια ειδική ποικιλία πεύκου που ο συνδυασμός του απέραντου γαλάζιου και του πράσινου δίνουν την εντύπωση ενός πλωτού σμαραγδιού. Με μεγάλη τουριστική κίνηση καθώς μπορούν να δέσουν σε αυτό αρκετά σκάφη αποτελεί σημείο σταθμό σε ολόκληρο το Ιόνιο.

Ο Καστός, μικρό, ήσυχο και η επιτομή της έννοιας των διακοπών. Εδώ, η μοναδική πολυτέλεια είναι η φύση, ο ήλιος και η θάλασσα. Μικροί οικισμοί, τρία καφέ, η απόλυτη ηρεμία και παραλίες βγαλμένες από καρτ ποστάλ.

**ΚΥΡΙΑΚΗ 13/07/25**

**ΠΡΟΓΡΑΜΜΑ ΗΜΕΡΗΣΙΑΣ ΕΚΔΡΟΜΗΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) και στις 08:00 αναχωρούμε για το λιμάνι του Μύτικα. Θα επιβιβασθούμε σε ομάδες των 10 ατόμων στα ιδιωτικά ναυλωμένα σκάφη που θα μας μεταφέρουν στην **παραλία της Μυρτιάς** του Καλάμου. Μια παραλία με βότσαλα που σχεδόν μόνο οι ντόπιοι γνωρίζουν και επισκέπτονται. Καθότι δεν είναι οργανωμένη διατηρεί την ομορφιά της με τα διάφανα νερά και τα λευκά βότσαλα. Στη συνέχεια τα σκάφη θα μας μεταφέρουν στην **παραλία της Αγραπιδιάς** του Καλάμου, μια μικρή μα συνάμα πανέμορφη παραλία με βότσαλα για τιρκουάζ νερά. Στην παραλία της Αγραπιδιάς μπορείτε να απολαύσετε τον καφέ ή το ουζάκι σας με ντόπια θαλασσινά σε ένα από τα δυο εστιατόρια-καφέ που υπάρχουν. Ακολουθεί η επίσκεψη μας στον **Άγιο Αιμιλιανό** **Καστού**, ίσως η δημοφιλέστερη παραλία του νησιού χάρη στα κρυστάλλινα νερά του και την χρυσή άμμο, όπου θα έχουμε χρόνο για αρκετές βουτιές πριν μεταβούμε στην παραλία **Πισίνα** **Καστού**. Πρόκειται για μια παραλία άγνωστη σε πολλούς, έναν μικρό, κλειστό κολπίσκο που υπόσχεται απίθανες στιγμές χαλάρωσης αφού μοιάζει πράγματι σαν πισίνα. Με λευκή άμμο, γαλάζια, διαυγή και απόλυτα ήρεμα νερά. Για το τέλος, θα αφήσουμε τον **οικισμό του Καστού**. Λίγα μικρά, παραδοσιακά ταβερνάκια, ένα καφενείο και το εξαιρετικό καφέ που στεγάζεται στον ανεμόμυλο του οικισμού μας μεταφέρουν πίσω σε χρόνια αυθεντικά, με απλότητα και όμορφες μυρωδιές. Μετά την εμπειρία μας στα νερά του Ιονίου επιστρέφουμε στον Μύτικα, επιβίβαση στο πούλμαν και αναχώρηση για την Πάτρα με μια ενδιάμεση στάση. Άφιξη στη Πάτρα το βράδυ.

**ΑΠΟΣΤΑΣΕΙΣ ΜΕ ΤΑ ΙΔΙΩΤΙΚΑ ΣΚΑΦΗ**

|  |  |
| --- | --- |
| Μύτικας – Μυρτιά | 20’ περίπου |
| Μυρτιά – Αγραπιδιά  | 7’ περίπου |
| Αγραπιδιά – Άγιος Αιμιλιανός | 15’ περίπου |
| Άγιος Αιμιλιανός – Πισίνα | 20’ περίπου |
| Πισίνα - Καστός | 7’ περίπου |
| Καστός – Μύτικας | 45’ περίπου |

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ:**

|  |  |  |
| --- | --- | --- |
| **ΕΝΗΛΙΚΕΣ** | **ΦΟΙΤΗΤΕΣ** | **ΠΑΙΔΙΑ** |
| **25 €** | **20 €** | **20 €** |

**ΠΕΡΙΛΑΜΒΑΝΟΝΤΑΙ:**

* Η μεταφορά με το πούλμαν
* Αρχηγός εκδρομής

**ΣΗΜΕΙΩΣΕΙΣ:**

* ΠΕΡΙΟΡΙΣΜΕΝΟΣ ΑΡΙΘΜΟΣ ΘΕΣΕΩΝ !!!
* Δηλώσεις συμμετοχής έως 07/07
* **Τιμή προγράμματος για όλες τις αναγραφόμενες μετακινήσεις με τα ιδιωτικά σκάφη των 10 ατόμων στον Κάλαμο και στον Καστό: 35 €**
* Προκαταβολή για κράτηση θέσης 25 €. Εξόφληση έως 2 ημέρες πριν την αναχώρηση
* Το πρόγραμμα είναι ενδεικτικό και ενδέχεται να υπάρξουν αλλαγές ως προς την σειρά των επισκέψεων.
* **ΑΠΑΡΑΙΤΗΤΑ ΘΑ ΕΧΕΤΕ ΜΑΖΙ ΣΑΣ:** Καπέλο, Γυαλιά ηλίου, αντηλιακό, μαγιό
* Η εκδρομή δεν ενδείκνυται για άτομα με κινητικές δυσκολίες (επιβίβαση / αποβίβαση στα σκάφη κ.τ.λ)

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 7 – 2 ημέρες πριν την έναρξη της εκδρομής παρακρατείται η προκαταβολή, σε διάστημα 48 ώρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.